Garfjeld var datter av det ugifte paret Frants Johannessen Sepänen (født 1856) og Anna Brita Jakobsdatter (født 1853). Hun vokste opp i Lyngen som pleiedatter av Jørgen Garfjeld, en av sogneprest Alfred Eriksens medarbeidere og allierte. Da Eriksen i 1902 startet avisen på Karlsøy, ble Jenny Garfjeld knyttet til avisen som ekspeditør og forretningsfører. Da var hun om lag 25 år gammel.